stanford-oval/wikipedia huggingface dataset:
קוסמין מוצי
הערות שוליים

↑  מערכת ערוץ הספורט, ‏נאפולי הודחה. לודוגורץ בבתים עם סיפור השנה, באתר ערוץ הספורט, 27 באוגוסט 2014
| נבחרת רומניה – יורו 2008 |
| --- | --- | --- |
|  1 לובונץ •  2 קונטרה •  3 ראץ •  4 תאמאש •  5 קיבו •  6 רדוי •  7 פטרה •  8 קודראה •  9 מריקה •  10 מוטו •   11 קוצ'יש •  12 פופה • 13 ספונארו •  14 גיונאה • 15 גויאן • 16 ניקוליטה • 17 מוצי • 18 ניקולאה • 19 כריסטאה • 20 דיקה • 21 ניקולה • 22 ראדו • 23 סטנסיאויו • מאמן: פיצורקה |  1 לובונץ •  2 קונטרה •  3 ראץ •  4 תאמאש •  5 קיבו •  6 רדוי •  7 פטרה •  8 קודראה •  9 מריקה •  10 מוטו •   11 קוצ'יש •  12 פופה • 13 ספונארו •  14 גיונאה • 15 גויאן • 16 ניקוליטה • 17 מוצי • 18 ניקולאה • 19 כריסטאה • 20 דיקה • 21 ניקולה • 22 ראדו • 23 סטנסיאויו • מאמן: פיצורקה | רומניה |
| נבחרת רומניה – יורו 2016 |
| --- | --- | --- |
|  1 פנטילימון •  2 מצל •  3 ראץ •  4 מוצי •  5 הובאן •  6 קיריקש •  7 קיפצ'יו •  8 פינטילי •  9 אליבק •  10 סטאנצ'ו •   11 טורג'ה •  12 טאטארושאנו • 13 קסרו •  14 אנדונה • 15 גמאן • 16 פיליפ • 17 סאנמארטן • 18 פרפליצה • 19 סטאנקו • 20 פופה • 21 גריגורה • 22 ספונארו • 23 לונג • מאמן: יורדנסקו |  1 פנטילימון •  2 מצל •  3 ראץ •  4 מוצי •  5 הובאן •  6 קיריקש •  7 קיפצ'יו •  8 פינטילי •  9 אליבק •  10 סטאנצ'ו •   11 טורג'ה •  12 טאטארושאנו • 13 קסרו •  14 אנדונה • 15 גמאן • 16 פיליפ • 17 סאנמארטן • 18 פרפליצה • 19 סטאנקו • 20 פופה • 21 גריגורה • 22 ספונארו • 23 לונג • מאמן: יורדנסקו | רומניה |
קטועניים

| קטועניים |
| --- | --- |
 פרט מהמין Callilepis nocturna, שתפוצתו באזור הפלארקטי
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עכבישאים
תת־סדרה:: אופיסתותלה
משפחה:: קטועניים
שם מדעי
 Gnaphosidae ‏Banks, 1892
תחום תפוצה


קטועניים (שם מדעי: Gnaphosidae) היא משפחת עכבישים השביעית בגודלה בעולם, עם כמעט 2,000 מינים מתוארים ביותר מ־100 סוגים הנפוצים ברחבי העולם. זוהי משפחת העכבישים הגדולה ביותר בישראל. היא קרובה למשפחת Clubionidae. בני משפחת הקטועניים אינם מסוכנים לבני אדם.
תיאור

באופן כללי, קטוענים מאופיינים בפטמות טווייה עם מראה קטוע, ומכאן שמם. לקטוענים אין רשת. הם צדים באופן פעיל, ורובם פעילי לילה. איברי המין מגוונים ומהווים מודל טוב לחקר התפתחות איברי המין, בגלל מנגנון ההעתקה המיוחד שלהם. שקיות הביצה עבות הדופן מוגנות על ידי האם עד לבקיעת העכבישים.
התנהגות ציד

קטועניים הם ציידים פעילים: הם רודפים אחרי פריטי טרף בודדים ומכניעים אותם. הם מותאמים לציד טרף גדול שעלול להיות מסוכן, כולל עכבישים אחרים, אותם הם מכניעים באמצעות הקורים שלהם. בעת ציד, קטועניים מייצרים משי סמיך ודביק מפטמות הטווייה שלהם ומנסים להשתמש בו כדי לחתל את טרפם, ולעיתים קרובות מדביקים את קוריהם על רגליו ופיו של הטרף. על ידי שיתוק טרף פוטנציאלי בדרך זו, קטועניים יכולים להכניע יצורים גדולים תוך הפחתת הסיכון לפגיעה מניסיונותיו של הטרף להשיב מלחמה.
סוגים המצויים בישראל (רשימה חלקית)

Aphantaulax
Drassodes
Micaria
Minosia
Poecilochroa
Pterotricha
Setaphis
Zelotes
קסטלוריזו

מפרץ קסטלוריזו
קסטלוריזו עם שקיעה
קסטלוריזו (שמו הרשמי ביוונית - Μεγίστη (מייסטי), שמו בטורקית - Meis, באיטלקית - Castelrosso), הוא אי יווני קטן במזרח הים התיכון, הנחשב לחלק מאיי הדודקאנס המהווים מחוז משנה במחוז דרום הים האגאי ביוון. האי נמצא כ-1,300 מטרים מחופה הדרומי של טורקיה וכ-110 ק"מ מזרחית לרודוס.
בהיסטוריה העשירה של האי ידע האי תקופות של כיבוש טורקי, צרפתי, איטלקי ואף גרמני, ומכאן שמותיו הרבים. שמו הרשמי הנוכחי "מייסטי" פירושו ביוונית "הגדול ביותר". עם זאת כל שטחו של האי הוא פחות מעשרה קמ"ר, והוא הקטן בין תריסר האיים העיקריים בדודקאנס. מקור השם הוא כנראה בעובדה שזהו האי הגדול ביותר בארכיפלג הקטן שסמוך לאי לאורך החוף הטורקי.
מקור השם

ישנן מספר השערות מהו מקור השם "קסטלוריזו". ישנה הסכמה כי מקור ההברות "קסטלו" הוא במילה האיטלקית ל"טירה". ההברות המסיימות "ריזו" יכולות להיות שיבוש של "רוזו", אדום באיטלקית, אם כאזכור לצבע האדמדם של חופי האי או מצבע שלט האצולה של האדון הגדול של ההוספיטלרים ששלטו באי כמאתיים שנה. השערה נוספת היא כי "ריזון", שורש ביוונית, מתכוון למדרון של ההר שעליו בנויה הטירה. השערה נוספת היא כי המדובר בשיבוש למילה הצרפתית "אוריזו", אופק, וכי הוספיטלרים צרפתים שהתרשמו מהנוף הנשקף מהאי, קראו לטירה על שמו.
גאוגרפיה

קסטלוריזו הוא האי היווני המזרחי ביותר, והוא נמצא במזרח הים התיכון, כשלושה קילומטרים מערבית לעיירת החוף קאש שבטורקיה, במחצית הדרך בין רודוס ואנטליה. אורכו של האי 6 ק"מ, ורוחבו 3 ק"מ, שטחו 9.2 קמ"ר. במפרץ הטבעי הפונה לחוף הטורקי מצויה העיירה היחידה באי, אגיוס סטפנוס. האי הוא הררי ולו חופים היורדים אל הים במצוקים, והופכים אותו קשה לגישה. על אדמת הגיר באי גדלים עצי זית, גפנים ושעועית. על האי אין מקור מים נובע טבעי.
תיאור האי

העיירה אגיוס סטפנוס היא עיירה קטנה. בתים רבים, מעבר לשורת הבתים המשקיפה אל הנמל, הם הרוסים. מספר מבני ציבור ומבנים מעניינים קיימים בעיירה. "בניין המשלחת" שנבנה ב-1926 על ידי האדריכל האיטלקי פיורסטנו די פאוסטו, שאחראי לעיצוב מבני ציבור רבים בתקופת השלטון האיטלקי בדודקאנס. מסגד שאינו פעיל עוד נמצא בסמוך לו. כן פועלות בעיירה מספר כנסיות. במזרח העיירה פועל הנמל המסחרי של האי. מן העיירה עולה דרך אל "טירת אבירי רודוס", שנותרה בהריסותיה. כתובת דורית הנמצאת בין ההריסות מעידה על היות המקום מבוצר עוד בתקופה הקלאסית. בעיירה פועל מוזיאון המציג מוצגים מההיסטוריה של האי. בסמוך לעיירה חצובות מערות קבורה עתיקות באבן הגיר.
מערבית לעיירה מצוי "הר ויגיה", גבעה שגובהה 270 מ', השנייה בגובהה באי, ועליה טירה עתיקה נוספת, שמקורה יווני. "המערה הכחולה" בצדו הדרום מזרחי של האי היא מראה הנוף היפה באי. אורכה כ-45 מ', רוחבה כ-25 מ', וגובהה כ-25 מ'. אור השמש המשתקף במימי המערה מוחזר אל קירות המערה ויוצר אור כחלחל. אל המערה לא ניתן להגיע בדרך היבשה אלא רק במסע קצר בסירה, שכן הכניסה למערה היא אך מטר אחד מעל פני הים, וניתן להיכנס אליה רק כשפני הים שקטים.
כלכלה ודמוגרפיה

אוכלוסיית האי הגיעה לשיא בסוף המאה ה-19, כאשר מנתה 15,000 נפשות. באותו הזמן היה קסטלוריזו נמל עיקרי על המסלול שבין פתחיה שבטורקיה וביירות. ספינות הסוחר שעגנו באי סחרו במוצרים מאנטוליה (בעיקר פחם ועצי אורן) כנגד מוצרים ממצרים (אורז, סוכר וקפה), ונשאו דגנים מאנטוליה אל רודוס וקפריסין. על האי עצמו שגשגה תעשיית פחם עצים, ששימש באלכסנדריה לעישון נרגילות. האי פיתח אף תעשיית דיג פעילה.
עם בוא המאה העשרים דעך כוכבו של האי, ונפילת האימפריה העות'מאנית וגירוש היוונים מאנטוליה ב-1923 הביאו לניתוק קשרי המסחר. בסוף שנות העשרים ירדה אוכלוסיית האי ל-3,000. בשנת 2001 מנתה אוכלוסיית האי 406 נפשות. הממשלה היוונית מנסה ליישב את האי, ומעניקה לתושביו סובסידיות נדיבות, על מנת למנוע תביעות טריטוריאליות מצד טורקיה.
היסטוריה

האי היה מיושב עוד על ידי הדורים שקראו לו "מגיסטה". במהלך התקופה ההלניסטית נשלט האי על ידי רודוס.
בימי האימפריה הביזנטית היה האי חלק מהאיפרכיה (מחוז) של האיים, שבירתה רודוס. מחוז זה היה ימי בעיקרו. במהלך ימי הביניים טענו הן הביזנטים והן הטורקים לשלטון באי.
ב-1306 נכבש האי על ידי ההוספיטלרים מירושלים, בדרכם מקפריסין לרודוס, אותה כבשו שלוש שנים מאוחר יותר, והפכו למרכז מדינתם. הם בנו מחדש את הטירה הביזנטית שמצאו באי, והשתמשו בה ככלא לאבירים שסרחו. ב-1440 נכבש האי על ידי הסולטאן ג'מאל א-דין ממצרים שהרס את הטירה. עשר שנים לאחר מכן נכבש האי על ידי מלך נאפולי אלפונס החמישי מאראגון, שבנה את הטירה מחדש, ומשל באי באמצעות מושל מטעמו. נאפולי שלטה באי עד 1512 כאשר נכבש על ידי הסולטאן סולימאן המפואר.
במהלך מלחמת כרתים ב-1659 נכבש האי על ידי ונציה, אך נכבש מחדש על ידי העות'מאנים לאחר זמן קצר. בין 1828 ל-1833 הצטרפו תושבי האי ליוון במלחמת העצמאות היוונית, אך בסוף המלחמה הושב האי לידי האימפריה העות'מאנית.
במהלך מלחמת איטליה-טורקיה ב-1912 ביקשו תושבי האי מהמושל האיטלקי שכבש את רודוס כי יכבוש את האי ויספחו לאיטליה, אך נענו בסירוב. במרץ 1913 התמרדה האוכלוסייה כנגד הטורקים, והכריזה על עצמאות האי. באוגוסט של אותה שנה שלחה הממשלה היוונית מסאמוס מושל שישגיח על האי, ועמו חיילים. אלו גורשו על ידי התושבים באוקטובר 1915. בדצמבר 1915 נחת באי כוח משלוח צרפתי, שהדף ניסיון יווני נוסף לכבוש את האי. הצרפתים החזיקו באי אל מול הרעשה כבדה מהחוף הטורקי. לאחר הסכם סוור הועבר האי לריבונות איטליה, ששלטה ביתר איי הדודקאנס. האיטלקים קיבלו את האי מידי הטורקים ב-1 במרץ 1921 ביחד עם כמה איים סמוכים. בשנת 1932 המדינות הסכימו להעביר את האי קקובה, שנמצא מזרחית, מקסטלוריזו לטורקיה.
במהלך שנות ה-30 שימש האי כתחנת נחיתה למטוסים צרפתים ואיטלקים בדרכם מרומא לביירות. במהלך מלחמת העולם השנייה, ב-25 בפברואר 1941 ניסו אנשי קומנדו בריטים לכבוש את האי, אך נהדפו על ידי חיל המשמר האיטלקי. בספטמבר 1943 לאחר חתימת כניעתה של איטליה לבעלות הברית נכבש האי שוב על ידי הבריטים, שהחזיקו בו עד 1944 עת כבשו אותו הגרמנים. במהלך הנסיגה הבריטית החריב פיצוץ מאגר דלק ותחמושת מחצית מהבתים הבנויים באי. בעקבות הכיבוש על ידי הגרמנים נמלטו ממנה תושבי האי והועברו למחנה הפליטים היווני בנוסייראת. לאחר כניעת הגרמנים שלטו הבריטים באי.
בשנת 1947 הוסכם בוועידת פריס על העברת איי הדודקאנס לריבונות יוון, שקיבלה את השליטה באי ב-7 במרץ 1948. האי זכה לעדנה בעשור האחרון בשל אזכורו בסרט זוכה פרס האוסקר מדיטרנאו.
לקריאה נוספת

ברכה ריבלין, "קסטלוריזו", בתוך: הנ"ל (עורכת), פנקס הקהילות: (10) יוון, ירושלים: יד ושם, תשנ"ט 1998, עמ' 381.
הערות שוליים

↑  Bearing Gifts to Greeks: Humanitarian Aid to Greece in the 1940s, 2008, עמוד 181
| דגל יוון האיים הדודקאנסיים |
| --- | --- | --- |
| 12 האיים העיקריים | אסטיפליה • טילוס • לרוס • ניסירוס • סימי • פטמוס • קאסוס • קוס • קלימנוס • קסטלוריזו • קרפאתוס • רודוס |  |
| איים נוספים בעלי חשיבות | אגתוניסי • אלימיה • ארקי • זפורס • חאלקי • טלנדוס • כמילי • ליפסי • סירנה • פסרימוס • פרמקוניסי |  |
| היסטוריה | מערכת הדודקאנס במלחמת העולם השנייה |  |
| --- | --- |
בקרת זהויות :  NLI: 987007543983105171  BnF: cb14622468c (data)  LCCN: sh86001699  NLG: 6701  SUDOC: 123352215  VIAF: 55144647639717878134   WorldCat (עם VIAF): 55144647639717878134 
בולים היסטוריים מקסטלוריזו
מראה פנורמי של העיירה אגיוס סטפנוס
קוסמים נגד חייזרים

| --- | --- |
 סוגה:  מדע בדיוני 
 יוצרים:  ראסל טי דייוויס 
 ארץ מקור:  הממלכה המאוחדת 
 שפות:  אנגלית
 מספר עונות:  3 
 מספר פרקים:  36 
 הפקה
 מפיקים בפועל:  ראסל טי דייוויס 
 חברת הפקה:  פרימנטל 
 אורך פרק:  28 דק' 
 שידור
 רשת שידור:  CBBC 
 תקופת שידור מקורית:  29 באוקטובר 2012 – 25 בנובמבר 2014 
 קישורים חיצוניים
 אתר רשמי
 דף התוכנית ב-IMDb
 
קוסמים נגד חייזרים (באנגלית: "Wizards vs Aliens") היא תוכנית טלוויזיה בריטית שהופקה על ידי BBC Cymru Wales ו-FremantleMedia Enterprises עבור CBBC ונוצרה על ידי ראסל טי דייוויס (שכתב בסדרה דוקטור הו) ופיל פורד. הסדרה מתמקדת במעלליו של הקוסם בן ה-16 טום קלארק (סקוט הרן) וחברו המחונן בני שרווד (פרסל אסקוט) במאבקם נגד הנֵקרוס – גזע חייזרים שהגיע לכדור הארץ במטרה לצוד קוסמים.
מבחינה הפקתית, הסדרה נוצרה כדי למלא את הפער בלוח הזמנים שהותיר הספין-אוף של דוקטור הו "הרפתקאות שרה ג'יין" לאחר ביטולו עקב מותה של השחקנית הראשית אליזבת סליידן. הסדרה אינה קשורה באופן קאנוני לדוקטור הו, למרות היותו מופק על ידי אותו צוות.
שתי עונות הוזמנו במקור על ידי ה-BBC בסוף 2011. התוכנית עלתה לראשונה לשידור ב-29 באוקטובר 2012 עם עונה ראשונה של 12 פרקים (6 פרקים של שני חלקים). עונה 2, המורכבת מ-14 פרקים (7 פרקים של שני חלקים) שודרה בין 28 באוקטובר ל-10 בדצמבר 2013, בעוד שעונה שלישית ואחרונה בת 10 פרקים (5 פרקים של שני חלקים) שודרה בין 27 באוקטובר ל-25 בנובמבר 2014.
היוצר והמפיק בפועל ראסל טי דייוויס הצהיר כי התוכנית יכולה "להיות בקלות משודרת למשך עשר שנים". בינואר 2015 פורסם שהסדרה הוכנסה להקפאה עקב מגבלות תקציב.
עלילה

קוסמים נגד חייזרים היא סדרת הרפתקאות, פנטזיה ומדע, המשלבת בין שני עולמות שונים.
הסדרה הראשונה מתמקדת בטום קלארק, קוסם בן 16, וחברו הטוב בני שרווד כשהם נתקלים בכוחות של גזע חייזרים בשם נֵקרוס שפלשו לכדור הארץ כדי לצוד קוסמים ולצרוך את ה"קסם" שהם מחזיקים בו.
העונה השנייה ממשיכה לתאר את הקרב בין שני הצדדים ומתמקדת יותר ביצורים ומיקומים "קסומים" ובתוכנית של ג'תרו וקות' להפיל את בני המלוכה של הנקרוס.
בעונה השלישית, דרכיהם של טום ובני נפרדות כאשר בני מקבל הזדמנות לעבוד עם מכון MIT בארצות הברית. הנקרוס חוזרים לגלקסיה של כדור הארץ, כאשר וארג, שמשמש כעת כמלך של האימפריה, מתכוון לנקום בטום על שהפך את אחותו לקסי לאדם ושלח אותה לכדור הארץ. הוא נעזר באשתו ליידי ליזרה, שהיא בעצמה קוסמת שרוצה לקחת את ה"קסם" של כדור הארץ לעצמה על מנת להשתלט על היקום.
שחקנים ודמויות > קוסמים ובני אדם

תומאס רוברט "טום" קלארק (סקוט הרן) - קוסם מתבגר וחובב כדורגל שמגן על מין הקוסמים ועל כדור הארץ מפני חייזרי הנקרוס. הוא הבן של מייקל והלן והנכד של אורסולה וסימאון.
בנג'מין קלוד "בני" שרווד (פרסל אסקוט) - חברו הטוב והלא קוסם של טום, שהידע הרב שלו במדע מסייע לטום נגד הנקרוס. בעונה 3 בני עוזב ללמוד במכון הטכנולוגי של מסצ'וסטס.
אורסולה קרואו (אנט באדלנד) - סבתו של טום, אשתו של סימאון, וחמותו של מייקל. קוסמת משושלת קרואו. המורה של טום לענייני הקוסמות.
מייקל קלארק (מייקל היגס) - אביו האלמן של טום וחתנהּ של אורסולה. לא קוסם שעובד כווטרינר.
רנדל מון (דן סטארקי) - מין שדון שחי בבית קרואו. מבין רבות בענייני קוסמות ושיקויים.
שחקנים ודמויות > הנקרוס

וארג (ג'פרסון הול (עונות 1 ו-2), כריסטיאן פיליפס (עונה 3)) - יורש העצר והמלך (לשעבר הנסיך) של הנקרוס. בנו של מלך נקרוס, אחיה הגדול של לקסי ובעלה של ליידי ליזרה, הנלחם בקוסמים בכוח רב. כמו אביו, הוא תובעני ונחוש למצוא את כל הקסם שבכדור הארץ בכל מחיר.
לקסי (גוונדולין כריסטי, עונות 1 ו-2) - נסיכת הנקרוס ובת 17. בתו של מלך נקרוס ואחותו הצעירה של וארג, שהכישורים האסטרטגיים והמחקר המעמיק על תרבות כדור הארץ עוזרים לבני משפחתה בקרבותיהם נגד הקוסמים. מפתחת מערכת יחסים עם טום. לאחר שטום הפך אותה לאדם (על מנת להציל את חייה) ושלח אותה לכדור הארץ, לקסי חיה חיים שלווים עם בנה, בני ג'וניור.
מלך הנקרוס (טים רוז וקולו של בריאן בלסד, עונות 1 ו-2) - מלך הנקרוס ואביהם של וארג ולקסי. מרותק לספינת החלל של המשפחה בשל משקלו הרב. אחראי על המשימה למצוא את כל הקסם שנמצא בכדור הארץ. גנב הרבה מהקסם לעצמו. פרש מהמלוכה כדי להימנע מהתנקשות בחייו.
הטכנאי ג'תרו 15 (טום בל) - טכנאי נקרוס, המסייע לווארג וללקסי במזימותיהם נגד הקוסמים בזמן שהוא עובד בחשאי עבור אמו, הקנצלרית קוט, כחלק מתוכניתם להפיל את משפחת המלוכה.
ליידי ליזרה (אלכס צ'יילדס, עונה 3) - אשתו של וארג. בסתר מכשפת נקרוס שמתכננת לגנוב לעצמה את הקסם שבכדור הארץ ולהשתמש בו כדי לכבוש את היקום.
פרקים

| עונה | מספר פרקים | תאריך תחילת שידור מקורי | תאריך סיום שידור מקורי |
| --- | --- | --- | --- |
| 1 | 12 | 29 באוקטובר 2012 | 4 בדצמבר 2012 |
| 2 | 14 | 28 באוקטובר 2013 | 10 בדצמבר 2013 |
| 3 | 10 | 27 באוקטובר 2014 | 25 בנובמבר 2014 |
הערות שוליים

↑  "What we know about Russell T Davies' and Phil Ford's Aliens Vs Wizards". Den of Geek. 2012-03-05.
↑  Bluebox podcast No. 126 "Dan and Phil"
↑  "Russell T Davies SFX Interview". 28 באוקטובר 2012. {{cite web}}:  (עזרה)
↑  Jeffery, Morgan (16 בינואר 2015). "CBBC's Wizards vs Aliens on hiatus, may not return for fourth series". Digital Spy. נבדק ב-16 בינואר 2015. {{cite web}}:  (עזרה)
↑  Jeffery, Morgan (3 במרץ 2014). "CBBC's Wizards vs Aliens to return for third series". Digital Spy. נבדק ב-3 במרץ 2014. {{cite web}}:  (עזרה)
קרואטיה באירוויזיון הילדים

| --- | --- |

 מדינה:  קרואטיה קרואטיה
 רשת שידור:  Hrvatska radiotelevizija
 השתתפות ראשונה:  דנמרק פורום קופנהגן, 2003
 זכיות:  1
 השתתפויות:  5
 היעדרויות:  14
 אירוח האירוויזיון:  לא אירחה
 השתתפות אחרונה:  מלטה מרסה, מלטה
קרואטיה נטלה חלק בתחרות אירוויזיון הילדים כ-5 פעמים, החל מהצטרפותה הראשונה ב-2003, כאשר דינו ילוסיק נשלחה כנציגה של קרואטיה עם השיר "Ti si moja prva ljubav". באותה התחרות קרואטיה זכתה בפעם היחידה שלה במקום הראשון. קרואטיה פרשה מהתחרות ב-2007 מסיבות לא ידועות. קרואטיה שבה אל התחרות בשנת 2014 ואז פרשה שוב עד היום.
היסטוריה

קרואטיה היא אחת מ-16 המדינות שהשתתפו באירוויזיון הילדים הראשון בשנת 2003. באותה התחרות, קרואטיה שלחה את דינו ילוסיק עם השיר "Ti si moja prva ljubav" וניצחה במקום הראשון עם 134 נקודות. בשנת 2004, קרואטיה הייתה אמורה לארח את אירוויזיון הילדים, אך לבסוף לא אירחה בשל בעיות עם מפיקי האולם הנבחר.‏ HRT רשות השידור הקרואטית הציעה עצמה כמארחת פוטנציאלית לאירוויזיון הילדים 2005, אך איגוד השידור האירופי בחר את בלגיה קרואטיה הביעה את התעניינותה לאחר את התחרות ב-2007, אך סורבה בשנית.‏ HRT באותה השנה, קרואטיה נאלצה לפרוש מהתחרות בשל בעיות תקציב.
ב-23 בספטמבר 2014, המפקח על תחרות הילדים צייץ בחשבון הטוויטר שלו כי קרואטיה תחזור לתחרות, שתתקיים בעיר מרסה, מלטה. קרואטיה שלחה את ג'וזי זק עם השיר "Game Over" והגיעה למקום האחרון. ב-23 ביוני 2015, רשות השידור הקרואטית החזירה כי לא תשוב לתחרות. ב־17 באוגוסט 2016, HRT הודיעה כי אין בכוונתם לחזור לתחרות בשנת 2016. ב-20 במאי 2017, רשות השידור הקרואטית הכריזה כי הם מתכננים לחזור לתחרות, אך לבסוף הם חזרו בהכרזתם.
המבצעים והשירים שייצגו את קרואטיה באירוויזיון הילדים

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | מבצע | שיר | תרגום לעברית | מקום | ניקוד |
| --- | --- | --- | --- | --- | --- |
| 2003 | דינו ילוסיק | "Ti si moja prva ljubav" | "את האהבה הראשונה שלי" | 1 | 134 |
| 2004 | ניקה טורקוביץ' | "Hej mali" | "שלום ילד" | 3 | 126 |
| 2005 | לורנה ג'לוסיץ' | "Rock Baby" | "רוק מותק" | 12 | 36 |
| 2006 | מטאו דידו | "Lea" | "לאה" | 10 | 50 |
לא נטלה חלק בין השנים 2007–2013
| 2014 | ג'וזי זק | "Game Over" | "המשחק נגמר" | 16 | 13 |
לא נטלה חלק בין השנים 2015–2020
ראו גם

קרואטיה באירוויזיון
קרואטיה באירוויזיון לרוקדים צעירים
הערות שוליים

↑  García, Belén (7 בספטמבר 2015). "#BestOfJESC – Junior Eurovision Song Contest 2003". esc-plus.com. ESC+Plus. נבדק ב-26 באוגוסט 2016. {{cite web}}:  (עזרה)
↑  Bakker, Sietse (2004-06-01). "Junior 2004 in Croatia!". ESCToday. נבדק ב-2009-06-09.
↑  Bakker, Sietse (2004-06-17). "'Junior contest moves to Norway'". ESCToday. נבדק ב-2009-06-09.
↑  Philips, Roel (2004-03-04). "Belgium organises Junior Eurovision Song Contest in 2005!". ESCToday.
↑  West-Soley, Richard (17 בספטמבר 2006). "Dutch JESC decision 'took ten minutes'". ESCToday.com. נבדק ב-27 בספטמבר 2013. {{cite web}}:  (עזרה)
↑  Klier, Marcus (2007-01-20). "HRT Withdraw from JESC 2007". ESCToday. נבדק ב-2009-06-10.
↑  Garcia, Belen (23 בספטמבר 2014). "Junior Eurovision: Looks like Croatia is back!". ESC+Plus. נבדק ב-23 בספטמבר 2014. {{cite web}}:  (עזרה)
↑  Fisher, Luke James (26 בספטמבר 2014). "Croatia returns to Junior Eurovision!". junioreurovision.tv. European Broadcasting Union. נבדק ב-26 בספטמבר 2014. {{cite web}}:  (עזרה)
↑  Granger, Anthony (23 ביוני 2015). "Croatia withdraws from Junior Eurovision". eurovoix.com. Eurovoix. נבדק ב-23 ביוני 2015. {{cite web}}:  (עזרה)
↑  Granger, Anthony (17 באוגוסט 2016). "Croatia will not return Junior Eurovision 2016". eurovoix.com. Eurovoix. נבדק ב-17 באוגוסט 2016. {{cite web}}:  (עזרה)
↑  Granger, Anthony (23 במאי 2017). "Croatia HRT considering a return to Junior Eurovision". eurovoix.com. Eurovoix. נבדק ב-23 במאי 2017. {{cite web}}:  (עזרה)
קרטון

ערך זה עוסק במשטח העשוי משכבות נייר. אם התכוונתם למושג גאולוגי, ראו .
קופסת קרטון
קרטון במבנה של כוורת. חוזקו של מבנה זו מאפשר שימושים מגוונים כגון בניית רהיטים.
קרטון הוא משטח העשוי נייר המשמש בעיקר לצרכים תעשייתיים כחומר אריזה, אחסון ועוד. הקרטון בנוי בדרך כלל משלוש שכבות של נייר אשר דבוקות זו לזו כאשר השכבה האמצעית מקופלת לצורת סינוסואידה (צורה גלית) ובכך כולאת בתוכה חלל. קיימים גם סוגי קרטון בהם שכבות הנייר צמודות זו לזו (במבנה שאין בו חללים) או שמתווספת אליהן שכבת פלסטיק המאפשר את החוזק האופייני לקרטון.
הקרטון הפך לפטנט באנגליה ב-1856.
שימושי הקרטון

הקרטון משמש בעיקר כחומר אריזה של מוצרי תעשייה, חקלאות או מוצרים ביתיים וכן לאחסונם של מוצרים אלה. (לדוגמה: קרטוני ביצים, חלב, משקאות קלים, מוצרי חלב, תוצרת חקלאית טרייה). בנוסף יכול לשמש הקרטון כחומר בידוד, כחומר בסיס המסייע לבניה קלה וגם לשימושים כלליים אחרים.
תכונות הקרטון

הקרטון הוא מוצר זול בשל משקלו הסגולי הנמוך. מבנה הקרטון הגאומטרי מקנה לו חוזק כפיפה שאינו קיים בנייר.
שימושי הקרטון השכיחים אינם מחייבים רמת גימור גבוהה ולפיכך מתאפשר הייצור של הקרטון מנייר ממוחזר. גם הקרטון עצמו ניתן למיחזור. במקומות שבהם קיימת פסולת קרטון מרובה קיימות בדרך כלל עמדות לאיסוף קרטון למיחזור ומתקן לדחיסתו. הפסולת נמסרת למפעלי מיחזור נייר.
תכונותיו של הקרטון הממוחזר פחותות: חוזק לכפיפה, עמידות פחותה לרטיבות והיכולת לעמוד בתנאי הקפאה.
עונת 2015/2016 ביורופקאפ

| --- | --- |

 תאריך התחלה:  21 באוקטובר 2015
 תאריך סיום:  1 במאי 2016
 מספר משתתפות:  56
 ערים מארחות:  צרפת לה קוליסי, שאלון-סור-סון, צרפת (פיינל פור)
 זוכה:  גרמניה סקיליינרס פרנקפורט (זכייה ראשונה)
 סגנית:  איטליה פלקנסטרו וארזה
 מספר משחקים:  286
 השחקן המצטיין:  ארצות הברית קוואנטז רוברטסון (סקיליינרס פרנקפורט)
 מלך הסלים:  הרשות הפלסטינית עומאר קאריים  20.4 למשחק
 מלך הריבאונדים:  שוודיה כריסטיאן מאראקר  10.3 למשחק
 מלך האסיסטים:  פינלנד טימו ראניקו  10.1 למשחק
 2016/2017 ←
 
עונת 2015/2016 ביורופקאפ היא עונת הבכורה של המפעל השני בחשיבותו של תחרויות פיב"א אירופה לקבוצות כדורסל, אחרי ליגת האלופות, אם היא כי נחשבת לרביעית בחשיבותה ביבשת אחרי היורוליג והיורוקאפ. העונה נפתחה ב-21 באוקטובר 2015 והסתיימה ב-1 במאי 2016.
התחרות החליפה את היורוצ'לנג' במטרה לתפוס את מקומו של היורוקאפ (שאורגן על ידי יורוליג בסקטבול), כתחרות השנייה בחשיבותה באירופה.
פורמט

בעונה הרגילה השתתפו 56 קבוצות מחולקות ל-14 בתים של ארבע קבוצות. בשלב 32 האחרונות, הקבוצות הראשונה והשנייה בכל בית מהעונה הסדירה, ועוד 4 הסגניות הטובות ביותר, משחקות בבתים של ארבע קבוצות. אחרי שמינית הגמר משוחק רבע הגמר, ולאחריו הפיינל פור.
קבוצות

המועד האחרון להרשמה לתחרות היה ב-30 ביולי. הקבוצות הוכרזו רשמית ב-3 באוגוסט.
בסוגריים: המיקום של הקבוצה בליגה המקומית בעונה שעברה.
| עונה סדירה> חטיבה 1 | עונה סדירה> חטיבה 1 | עונה סדירה> חטיבה 2 | עונה סדירה> חטיבה 2 |
| --- | --- | --- | --- |
| צרפת אסוול ליון-וילרבאן (6) | צ'כיה נימבורק (1) | אוקראינה חימיק יוז'ני (1) | בולגריה אקדמיק סופיה (1) |
| צרפת לה האבר (7) | שוודיה סודרטלי קינגס (1) | קוסובו סיגל פרישטינה (1) | בולגריה רילסקי ספורטיסט (4) |
| צרפת אלאן שאלון (8) | שוודיה בורוס בסקט (3) | קזחסטן אסטנה (1) | פולין טורוב זגוז'לץ (2) |
| איטליה פלקנסטרו קאנטו (7) | דנמרק באקן ברס (2) | ליטא יובנטוס (3) | פולין רוזה ראדום (4) |
| איטליה פלקנסטרו וארזה (11) | גרמניה סקיליינרס פרנקפורט (6) | ליטא פיאנו ז'באיגדס (5) | פולין שלונסק ורוצלב (6) |
| הונגריה שופרון (4) | הולנד דן בוס (1) | ליטא שיאוליאי (7) | רומניה אנרג'יה רובינאר (3) |
| הונגריה פלקו סומבטהי (6) | הולנד דונר חרונינגן (2) | אסטוניה טרטו (1) | סלובניה הליוס סאנס (4) |
| הונגריה פורטרס קורמנד (10) | הולנד ליידן (3) | אסטוניה קאלב/קראמו (2) | לטביה ונטספילס (2) |
| פורטוגל בנפיקה ליסבון (1) | קרואטיה ציבונה זאגרב (2) | פינלנד קטאיה יואנסו (1) | ישראל מכבי ראשון לציון (4) |
| פורטוגל פורטו (1) | סלובניה שנטג'ור (1) | פינלנד קוטקה באסקט (3) | בלארוס צמוקי מינסק (1) |
| בלגיה אוסטנדה (1) | סלובניה קרקה נובו מסטו (3) | טורקיה טורק טלקום (7) | רוסיה יניסיי (11) |
| בלגיה בלפיוס מונס-אנו (2) | סלובניה זלטורוג לאשקו (5) | טורקיה גזיאנטפ בסקטבול (10) | סלובקיה רייקר קומארנו (1) |
| בלגיה אנטוורפ ג'יינטס (6) | אוסטריה גוסינג נייטס (1) | קפריסין א.א.ק. לרנקה (1) | סלובקיה אינטר ברטיסלאבה (3) |
| אירלנד היברניה | אוסטריה קפפנברג בולס (3) | קפריסין את'ה אנגומיס (4) | מקדוניה קומאנובו 2009 (2) |
הגרלה

הגרלת הבתים נערכה ב-4 באוגוסט 2015 במינכן, גרמניה. המיקומים הוכנו על בסיס השתתפות ותוצאות המועדונים בתחרויות האירופיות בעונות הקודמות וכן דירוג המועדונים בליגות המקומיות שלהם בעונה שעברה.
עונה סדירה

העונה הסדירה נערכה בין 21 באוקטובר ל-2 בדצמבר 2015. שתי הקבוצות הראשונות בכל בית וארבע הקבוצות הטובות ביותר במקום השלישי מכל הבתים (שתי קבוצות מכל חטיבה) עלו לשמינית הגמר.
אם קבוצות באותו בית סיימו עם אותו מספר נקודות בתום העונה הסדירה, שוברי שוויון יוחלו בסדר הבא:
מאזן ראש בראש.
הפרש נקודות ראש בראש.
הפרש נקודות במהלך העונה הסדירה.
נקודות שנצברו במהלך העונה הסדירה.
סכום כמות הנקודות שהושגו והנקודות שספגו בכל משחק עונה רגילה.
עונה סדירה > בית א'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | צרפת אסוול ליון-וילרבאן | 6 | 5 | 1 | 514 | 416 | 98+ | 11 | מעפילות לשלב 32 האחרונות |
| 2 | בלגיה בלפיוס מונס-אנו | 6 | 3 | 3 | 489 | 468 | 21+ | 9 | מעפילות לשלב 32 האחרונות |
| 3 | הולנד דונר חרונינגן | 6 | 2 | 4 | 414 | 477 | 63- | 8 |  |
| 4 | הונגריה פורטרס קורמנד | 6 | 2 | 4 | 443 | 499 | 56- | 8 |  |
עונה סדירה > בית ב'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | בלגיה אנטוורפ ג'יינטס | 6 | 6 | 0 | 499 | 428 | +71 | 12 | מעפילות לשלב 32 האחרונות |
| 2 | קרואטיה ציבונה זאגרב | 6 | 3 | 3 | 453 | 473 | −20 | 9 | מעפילות לשלב 32 האחרונות |
| 3 | פורטוגל בנפיקה ליסבון | 6 | 2 | 4 | 467 | 447 | +20 | 8 |  |
| 4 | הונגריה שופרון | 6 | 1 | 5 | 409 | 480 | −71 | 7 |  |